CELEX: 62018TN0008
Language: da
Date: 2018-01-11 00:00:00
Title: Sag T-8/18: Sag anlagt den 11. januar 2018 — easyJet Airline mod Kommissionen

12.3.2018   
            
            
               DA
            
            
               Den Europæiske Unions Tidende
            
            
               C 94/29
            
         Sag anlagt den 11. januar 2018 — easyJet Airline mod Kommissionen
   (Sag T-8/18)
   (2018/C 094/39)
   Processprog: engelsk
   
      Parter
   
   
      Sagsøger: easyJet Airline Co. Ltd (Luton, Det Forenede Kongerige) (ved solicitor P. Willis og advokat E. Bourtzalas)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse (EU) 2017/1861 (1) annulleres i sin helhed og under alle omstændigheder for så vidt angår den angiveligt ulovlige statsstøtte, som blev ydet sagsøgeren.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1.
            
            
               Første anbringende om, at den anfægtede afgørelse er behæftet med en åbenbart urigtig faktisk og retlig vurdering hvad angår konklusionen om, at lufthavnsoperatørerne alene handlede som »mellemmænd« for regionen Sardinien, og dermed at de midler, som sagsøgeren modtog, involverede statsmidler og kunne tilregnes staten.
            
         
               2.
            
            
               Andet anbringende om, at den anfægtede afgørelse er behæftet med en åbenbart urigtig faktisk og retlig vurdering hvad angår konklusionen om, at de midler, som sagsøgeren modtog fra lufthavnsoperatørerne, gav sagsøgeren en uberettiget fordel, og navnlig om at Kommissionen anvendte det markedsøkonomiske investorprincip forkert.
            
         
               3.
            
            
               Tredje anbringende om, at den anfægtede afgørelse er behæftet med en åbenbart urigtig faktisk og retlig vurdering hvad angår konklusionen om, at finansieringen af de pågældende luftfartsselskaber fordrejer eller truer med at fordreje konkurrencen og påvirker samhandelen mellem medlemsstaterne.
            
         
               4.
            
            
               Fjerde anbringende om, at den anfægtede afgørelse er behæftet med en åbenbart urigtig faktisk og retlig vurdering hvad angår konklusionen om, at den angivelige støtte, som efter Kommissionens opfattelse blev ydet sagsøgeren, ikke kunne anses for forenelig med det indre marked i medfør af en af undtagelserne i artikel 107, stk. 3, TEUF.
            
         
               5.
            
            
               Femte anbringende om, at den anfægtede afgørelse er behæftet med en åbenbart urigtig faktisk og retlig vurdering, for så vidt som Kommissionen tilsidesatte princippet om den berettigede forventning, idet sagsøgeren havde en berettiget forventning om, at selskabets aftaler med lufthavnsoperatørerne ikke omfattede statsstøtte.
            
         
               6.
            
            
               Sjette anbringende om, at den anfægtede afgørelse er behæftet med en utilstrækkelig begrundelse hvad for det første angår a) konklusionen om, at lufthavnsoperatørerne alene handlede som »mellemmænd« for regionen Sardinien, og at de midler, de ydede sagsøgeren, derfor involverede statsmidler og kunne tilregnes staten, og for det andet b) anvendelsen af det markedsøkonomiske investorprincip med henblik på at godtgøre, at sagsøgeren blev indrømmet en uberettiget fordel.
            
         
      (1)  Kommissionens afgørelse (EU) 2017/1861 af 29.7.2016 om Italiens statsstøtte SA33983 (2013/C) (ex 2012/NN) (ex 2011/N) — Italien — Kompensation til lufthavne på Sardinien for forpligtelser til offentlig tjeneste (EUT 2017, L 268, s. 1).